《补新宫（新宫三章，章八句）》
五代·丘光庭

奂奂新宫，礼乐其融。尔德惟贤，尔□维忠。

为忠以公，斯筵是同。人之醉我，与我延宾。

奂奂新宫，既奂而轮。其固如山，其俨如云。

其寝斯安，□□□分。我既考落，以燕群臣。

奂奂新宫，既祭既延。我□□镛，于以醉贤。

有礼无愆，我有斯宫。斯宫以安，康后万年。

作者简介：丘光庭 五代（907-960）乌程（今浙江湖州市南下菰城）人，官太学博士。有集三卷，今存诗七首，有《兼明书》、《唐教论》、《补新宫》、《补茅鸱》等。